
Itoiz: esquerdes al centre de la presa que estan obligant a treure constantment l'aigua amb motobombes, esllavissades a les vessants, desaigües obstruïts convertint el pantà en quelcom incontrolable, nombrosos terratrèmols... Quina serà la gota que farà vessar el got? 


Cap persona és il·legal. Lluita contra la Llei d'Estrangeria 


Els tràmits per l'expulsió no s'aturen tot i les protestes a DINS I FORA 


Desenes d'immigrants en vaga de fam 
al Centre d'Internament de la Verneda 


Sant Martí/ Barcelona.- Un grup nombrós 
d'immigrants d'Equador, Colòmbia i Xile, 
presos al Centre d'Internament de la 
Verneda per no tenir papers, es van trobar 
privats dels seu dret a tenir un advocat i a 
rebre visites. Dels que havien aconseguit un 
advocat d'ofici, aquest no mostrava cap 
mena d'interés més enllà de posar el seu 
nom i recollir la paga. Només després de la 
gran pressió exercida pels familiars, trucant 
constantment, per saber com anava la cosa, 
l'advocat va decidir moure un dit. Davant 
d'aquesta situació, el passat divendres 10,22 
immigrants van començar una vaga de fam 
indefinida pels seus drets i amb l'objectiu 
d'aturar les expulsions. Des d'aquell dia, con¬ 
centracions a les tardas s'han anat succeint 
davant de la Verneda en suport als presos i 
les preses. Al dia següent, d'altres immi¬ 
grants, animats per les mostres de solidari¬ 
tat des de fora es van unir a la protesta, que 
va arribar a 50 persones en vaga de fam. 
Davant el que es podria considerar com un 
"motí", la Sotsdelegació de Govern va 
decidir enviar durant el cap de setmana al 
cos d'antidisturbis de la Policia Nacional al 
centre d'internament, que van apallissar i 
humiliar brutalment als vaguistes, això va 
provocar que el número de vaguistes baixes 
un altre cop a 22 persones. D'altra banda, a 
les dones no les van pegar però les van fer- 
se despullar davant la policia per veure "si 
guardaven alguna cosa". 

Subdelegació de Govern, per la seva banda 
en un intent d'encobrir tots els fets, va negar 
davant col·lectius i Europapress l'existència 
de cap mena de vaga de fam, apallissaments 
o res que no siguès normal, afirmant que els 
pressos havien estat reconeguts per un 


metge (fet rotundament negat pels interns), 
per tant, va afirmar que continuarien amb el 
procés normal d'extradicció, el que ha rebut 
moltes crítiques davant dels imminents can¬ 
vis que s'esperen pel febrer de la LLei 
d'Extrangeria i que acolliria a tots aquests 
immigrants. 

Els i les familiars no s'atreveixen a donar 
dades per por a represàlies ja que abans 
d'entrar a fer la visita han de donar la seves 
dades i fins i tot un número de telèfon. Una 
dona va ser obligada a firmar el passaport 
per la seva expulsió, mentre una altre 
declarava per mitjans d'un familiar: "Jo 
només demano que em tornin a la meva filla 
per així marxar-me amb ella, que no la dei¬ 
xin aquí, no vull viure en un país on se'ns 
tracta com a gossos”. Al centre d'interna¬ 
ment, familiars havien d'esperar més de tres 
hores per una visita de no més de 10 minuts, 
inclús prohibint la visita a alguns que havien 
estat esperant tota l'estona. 

Dillunsa la nit,Guillermo Carrión, immigrant 
en vaga de fam desde ja feia cinc dies, va 
haver de ser traslladat a l'Hospital del M ar en 
estat de desnutrició i amb una fractura greu 
al cap com a conseqüència de les condicions 
a presó i les pallises rebudes al centre d'in¬ 
ternament. Quan van anar a visitar al ferit a 
l'hospital, amb veu molt nerviosa la recep- 
cionista va informar de que el Guillermo 
havia demanat l'alta "voluntària”. L'assamblea 
per la regularizació sense condicions està 
demanant ajuda i col·laboració al defensor 
del poble i continuen convocant al davant de 
la porta del Centre d'Internament de la 
Verneda, cada tarda de les 17 a les 20h. 

Contra-lnfos +Assemblea per la 
Regularització Sense Condicions 14/ ]2/ 04 


L'assassinat feixista a Gràcia 


Detingut a València, per segona vegada, un dels feixistes del grup que va assassinar en Roger 


«Adéu Roger. Ni oblidarem ni perdonarem» 


Convocada una manifestació de rebuig a l'assassinat pel diious 23 de desembre a les 7 de la tarda a la placa Urquinaona 


Barcelona.- El passat divendres D va morir a 
l’Hospital de la Vall d'Hebron en Roger, el 
jove que va ser apunyalat el 15 d'agost anteri¬ 
or, a l'inici de lesfestesde Gràcia, per un grup 
de cap-rapats d'extrema dreta. L'agressió es 
va produir a prop de l'estació de metro de 
Fontana, quan un grup de persones que 
venien del primer dia de festes es va creuar 
amb els nazis que es dedicaven a increpar a 
tothom que passava per allà; en aquell 
moment, un dels nazis feia un tall al coll a en 
Roger amb un puny americà que portava sol¬ 
dat un garfi de més de 10 cm. A conseqüència 
de l'agressió, en Roger ingressava en coma a 
l'Hospital de la Vall d'Hebron, degut a la pèr¬ 
dua de sang i la falta d'irrigació al cervell. 
Aquella mateixa matinada eren detinguts 8 
joves nazi-skins, un dels quals, Aitor D.C., es 
va autoinculpar com a autor material de l'a¬ 
gressió; al passar a disposició judicial el titu¬ 
lar del jutjat n Q Hd'instrucció de Barcelona va 
decretar el seu ingrés en presó preventiva. 
Durant aquells dies, els diferents respons¬ 
ables polítics de Gràcia van presentar els fets 
com una baralla a la que de nou s'hi veien 
implicats joves pertanyents a les okupacions 
del barri, en un clima de constant criminal- 
ització envers aquest col·lectiu que es manti¬ 
ngué durant tota la setmana de festes. 

Deu dies després d'aquests fets, el 25 
d'agost, l'agressor va ser posat en llibertat 
sota fiança de 3000 euros després que el seu 
advocat demanés la llibertat condicional al 
jutjat i que la fiscalia no s'hi oposés. 
Finalment, el càrrec pel qual se l'imputava, 
responia a un delicte de «lesions» i no «d'in¬ 
tent d'homicidi» tal com es demanava des 
de la defensa d'en Roger i el puny americà 
amb garfi que fou l'arma de l'agressió, que¬ 


dava reduït en «ganivet de petites dimen¬ 
sions». A tot això, la policia en tot el procés 
va intentar traduir el que fóu una agressió a 
una «baralla entre grups», com ho ratifica el 
fet de que, durant les detencions dels sis 
imputats per l'agressió, els agents mostressin 
fotos de persones vinculades a moviments 
socials per tal que fossin identificades pels 
feixistes, i a partir de les quals es va tramitar 
denúncia contra diversa gent, la majoria de 
la qual durant aquells dies ni es trobaven tan 
sólsa Barcelona però que servien per tancar 
d'aquesta manera la versió de la baralla. 
Concetració immediata a Gràcia 
i nova convocatòria pel 23 
Han estat gairebé 4 mesos els que s'ha passat 
hospitalitzat en Roger, sense arribar mai a 
evolucionar de les greus ferides sofertes, 


acompanyat constantment per amics/ gues i 
familiars; el passat divendres es produia la 
mort del nostre company, mentre el seu 
assassí continuava tranquil·lament al carrer. 
Al dia següent, dissabte U unes 200 person¬ 
es es van concentrar al migdia a la Pça. Rius i 
Taulet i va marxar en manifestació pel barri 
de Gràcia, on es va tallar el trànsit durant 
uns 20 minuts a la cruïlla de Pg. de Gràcia 
amb l'Av. Diagonal. Des d'allà es convocà a 
una nova manifestació de rebuig a aquest 
nou assassinat feixista que s'ha de celebrar el 
proper dijous, 23 de desembre, al centre de 
Barcelona. La marxa s'iniciarà a les 7 de la 
tarda a la Pça. Urquinaona. Des dels familiars, 
amics i diferents col·lectius s'ha estat denun¬ 
ciant, des del dia de l'agressió, l'actuació tant 
de la justícia, de la policia com dels esta¬ 



La protesta de dissabte contra l'assassinat d'en Roger mentre pujava per Gran de Gràcia. 


ments polítics, sempre tan acotats quan es 
produeixen agressions d'aquest tipus. 

Un dels agressors torna a ser detingut 
Paral·lelament, el dilluns, dia 13, es produí a 
València la detenció de nou d'Aitor D.C. autor 
de l'assassinat. Sembla ser que el titular del 
Jutjat d'Instrucció número Hde Barcelona ha 
dictat un acte en què ha acordat la detenció 
del presumpte agressor després de la mort 
d'en Roger i es podria donar una reqüalifi- 
cació de les demandes penals, tal i com ha 
demanat l'advocat defensor del Roger, de le¬ 
sions a intent d'homicidi. L'assassí passarà a 
disposició judicial a Catarroja, València, on 
viu. D'altra banda, el Districte de Gràcia ha 
d'anunciar avui dimarts, que es personarà com 
a acusador particular en el procés contra els 
autors de l'assassinat. Contra-lnfos TAI 12/ 04 

OKUPACIÓ I CENTRES SOCIALS 


S'inaugura la nova 
Oficina d'O kupació 

Barcelona.- El proper divendres 17, a les 11 
del matí a Ulla Robadors, es realitzarà l'acte 
d'inauguració amb posterior "pica-pica" de 
la nova Oficina d'O kupació. L'iniciativa, 
nascuda i discutida a l'Assemblea d'Okupes, 
pretén ser un nou mitjà per donar resposta 
i facilitar l'okupació com alternativa, als 
processos d'especulació i transformació 
urbanística, en un context d'absoluta com¬ 
plicitat d'institucions i l'interés privat de 
constructors, immobiliaris, financers, multi¬ 
nacionals i holdings empresarials. 

Els PERI's que obren processos de destruc- 
ció-construcció inacabables als barris, i fan 
de la convivència al carrer un impossible, 
sense reparar en els costos socials; el mob- 
bi ng i mmo bi I i ari; el s d esno naments i I ■! egal s; 
les pràctiques fraudulentes per treure ben¬ 
eficis econòmics; els desallotjaments de 
centres socials i cases okupades; el preu 
insoportable de la vivenda, i l'empetitiment 
de l'arquitectura, que força al pagament de 
preus més alts per espais cada vegada 
menors. Son les pràctiques i les conseqüèn¬ 
cies, el què dóna lloc a una lògica desequi¬ 
librada, que a la vegada que deixa buits, fora 
d’ús i en procés de degradació milers d'im¬ 
mobles, prioritza una política d'expansió 
urbanística sense límits de temps ni d'espai. 
Davant d'això, l'okupació és una necessitat 
social i una pràctica política, què ja s'està 
duent a terme a diferents llocs, i que s'ha 
d'extendre. L'Oficina vol convertir-se en un 
instrument tècnic i polític. Què serveixi 
com a lloc d'assessorament legal i logístic 
per les persones que optin per aquesta via, 
un espai on recollir la memòria i les exper¬ 
iències de l'okupació, i un recurs per la seva 
difusió i on extendre el suport mutu. 

Per a això el proper divendres, just al costat 
d'una de les operacions urbanístiques més 
vergonyoses que ha parit la M arca Barcelona 
en els darrers anys, l'Illa Robadors, l'Oficina 
dOkupació es posarà mans a l'obra. 

Oficina 0 kupació 14/12/ 04 


S'okupa un edifici a Manresa 

Manresa/ El Bages.- A la ciutat de Manresa 
es va okupar la setmana passada un antic 
casalot propietat de Ferrocarrils de la 
Genralitat i que es vol acondicionar com a 
habitatge. Contra-lnfos 14/12/ 04 


Desallotgen 10 joves a dues cases okupades de Gràcia 

Vila de Gràcia.- Dues cases okupades al barri de Gràcia han estat desallotjades el matí del 
14 de desembre. A la casa de la plaça Rovira hi han identificat 3 persones mitjançant la 
presència de 6 furgons policials. Tot seguit han començat a tapiar l'edifici deixant a la gent 
amb les seves pertinences al carrer. 

Al carrer Jaén 8-10 han estat identificades 7 persones, que mitjançant empentes i coaccions 
han estat expulsades agressivament per part dels agents policials que han arribat davant de 
la casa en 6 furgons més. Aquesta casa estava okupada des de fa 3 mesos i els agents han 
actuat agressivament durant l'assalt de la casa. A una de les habitacions han obligat una noia 
a despullar-se davant dels policies per canviar-se de roba, fins i tot un dels agents ha tren¬ 
cat un vidre amb el puny per coaccionar-la. Al carrer s'han acumulat totes les pertinences 
mentre els policies seguien tallant el trànsit de vehicles i vianants durant més de 4 hores. 



__ : _ • _ 

Recollint pertinences després del desallotjament a les portes de la casa del carrer Jaén. 


El local Bip-bip desallotjat al Clot 

Clot 1 Barcelona.- El local okupat Bip-bip situat al carrer Rosselló 559 va ser desallotjat el pas¬ 
sat dilluns 13 de desembre. S'havia okupat el 7 d'octubre i s'hi estava creant una biblioteca, una 
taller de serigrafia, un col·lectiu de dones, i una cafeta solidària. La policia va actuar sense cap 
avís i sense permetre dret de defensa per part de la gent de la casa. Contra-lnfos 14/12/ 04 

Els mossos detenen 6 joves a Badalona després d'okupar 

Badalona.- La setmana passada a Badalona els mossos d'esquadra varen prendre's la llei per 
la seva mà. Varen decidir desallotjar una casa que s'havia okupat poques hores abans sense 
tan sols un procés judicial que els ho permetés. Sembla que l'actual propietat de l'edifici 
estava vinculada a l'alcaldesa de Badalona i que per tant telefònicament l'alcaldessa i els 
mossos varen "amanyar" el desallotjament. No només van acusar els sis detinguts 
d'usurpació, també de robatori, i varen estar als calabossos dels mossos durant 48 hores. Es 
va presentar un Habeas Corpus per detenció il·legal que va ser denegat pel jutjat de guàrdia. 
Finalment van sortir en llibertat el diumenge a migdia. Contra-lnfos 14/12/ 04 

Amenacen de desallotjament el Ciber-Forat 

La Ribera/ Barcelona.- Un jutjat d'instrucció de Barcelona ha dictat una ordre de desallotja¬ 
ment cautelar en contra del local on es troba el Ciber-Forat que fins ara era un espai públic 
obert a tot el barri. Es troba al carrer Metges, al costat del Forat de la Vergonya, i va ser 
habilitat i acondicionat fa poques setmanes després de traslladar-se de l'antiga seu al car¬ 
rer Jaume Giralt. Contra-lnfos 14/12/ 04 


Veïnat contra l'especulació 


Uns desconeguts 
incendien l'interior 
d'una fusteria per 
acosar els llogaters 

Sagrera/ Barcelona.- Es dona la situació de 
que el propietari ja fa anys que intenta fer 
fora a la familia que regenta el local, i a uns 
okupes que viuen al costat, ja que per aque¬ 
sta zona està projectat que passi l'A VE. 

Fa un any aproximadament els okupes van 
rebre la visita d'uns matons que van intentar 
fer-los fora amb amenaces, fins i tot els van 
oferir 200 eurosa cadascún perquè marxes¬ 
sin. El propietari d'aquests edificis és el 
propietari de FERRO LAN, empresa ubicada 
a Santa Coloma, amb divereses tendes a 
tota Barcelona. El mur que separava la 
tenda de les cases okupades va cedir i el pes 
de la paret va ser el que va apagar el foc. En 
aquell moment no hi havia ningú ni a la fus¬ 
teria ni a la casa okupada, pel que no hi ha 
hagut danys personals, tot i que les dues 
edificacions han quedat molt malmeses. 
Tant per als treballadors de la fusteria com 
pels veïns de les cases okupades no hi ha 
cap dubte de que aquesta acció ha estat 
decidida per l'amo de FERRO LAN. 

Contra-lnfos 14/12/ 04 


«Si Vius en Precari: Rebel·la't» 


Finalitzen les jornades de la Xarxa contra 
els Tancaments i la Precarietat 


Barcelona.- Dins del marc de les Jornades de 
la Xarxa contra els Tancaments i la Preca¬ 
rietat celebrades del 2 al 12 de desembre de 
2004, el passat dijous 9 un centenar de per¬ 
sones es va concentrar al Portal de l'Àngel 
davant de la Seu de Telefònica, on van 
desplegar una pancarta de 30 metres desde 
la façana de l'edifici. Aquestes persones van 
sortir en manifestació fins a la Cambra de la 
Propietat Urbana, que va ser ocupada. 
Després la marxa es va dirigir fins a la plaça 
Sant Jaume on van proliferar els crits contra 
la hipocresia del conseller de treball. La 
tarda del mateix dijous una altra protesta va 
sortir del Portal de l'Àngel. Durant el recor¬ 
regut es van enganxar cartells al Corte Inglés 
i altres centres comercials denunciant la 
situació de precarietat que pateixen els tre- 
balladorsde les empreses de serveis. La man¬ 


ifestació que va acabar davant la Patronal 
passant per la fira de Santa Llúcia va anar 
acompanyada de Don Precario, un ninot pro¬ 
tagonista d'una performance, que duia una 
capa feta amb els contractes temporals que 
li havien fet aquest any. 

El divendres per la tarda va tenir lloc a les 
cotxeres de Sants la xerrada inaugural de les 
jornades on van participar unes 200 person¬ 
es. El dissabte al matí es van fer tres tallers. 
Un de «Privatitzacions i Serveis Públics», 
«Tancament d'empreses» i «Les més precà¬ 
ries de les precàries». Per la tarda es va cele¬ 
brar el debat final on es va decidir que s'havia 
que continuar lluitant contra la precarietat 
d'una forma mes conjunta. Les jornades van 
finalitzar el diumenge a les dotze del migdia 
amb una concentració a la plaça Sant Jaume. 

Contra-lnfos 14/12/ 04 




PUNITAT POLICIAL 


La Guàrdia Urbana es 
trobà el DNI del mort en 
el moment de l'accident 
però no sospità res 


2000 persones es manifesten a M adrid contra 
el desallotjament de la Eskalera Karacola 
i per una nova presència feminista 

Madrid.- La Eskalera Karakola, un centre social feminista amb vuit anys de vida, s'enfronta a un 
judici el proper 14 de desembre que és probable que acabi amb una ordre de deshauci. Davant 
d'això, la assemblea de la casa va convocar una manifestació a M adrid el dissabte llde desem¬ 
bre. La manifestació va sortir a les 18h de la Plaza de Antón M artín. 

La mani es va posar en marxa amb l'arribada d'un camió amb soundsystem dirigit per cinc 
dones: la conductora, tres dj's i una locutora que al llarg del recorregut alternava els lemes 
amb la lectura de frases que algunes dones li feien arribar en tarjetes des d'abaix. 

La manifestació va acabar a la Plaza de la Villa. Després d'un petit moment de tensió amb la 
policia, a la plaça, dos magnífiques escaladores pujaven els andamis de l'enorme anunci de 
llums i penjaven la pancarta de capcelera de la mani: "Por una nueva presencia feminista. 
Contra el desalojo de la Eskalera Karakola". Després la lectura del manifest i les rimes de les 
BKC, es va desconvocar la marxa. Contra-lnfos 14/12/ 04 


Butlletí setmanal 

Gontra-Infos 


tel: 93.442.62.53 

CORREU electrònic: 

«zitzania@sindominio.net» 


Les Corts/ Barcelona.- El cas del motorista 
mort a General M itre 205, el cos del qual es 
trobà nou hores després per part d'un veí, 
continua presentant detalls que apunten 
clarament cap a una negligència per part 
del cos de la guàrdia urbana. El passat 7 de 
desembre, tres dies després del succés, la 
guàrdia urbana afrimava que havia trobat la 
cartera amb el document d'identitat del 
jove mort en el moment de l'accident, a 
pocs metres d'on aparegué el cos. 

Així, al cap també de nou hores, la policia 
s'acostava al domicili del jove per fer-li lliu¬ 
rament de la documentació i, paral·lela¬ 
ment, es trobava el seu cos. 

Fonts policials han declarat que quan es tro¬ 
baren la cartera del jove, no sospitaren que 
hi havia un altre implicat en l'accident i 
també han afirmat que la documentació 
«podia ser aquí per moltes raons». La 
família no demandarà la guàrdia urbana de 
moment, tot i que insisteix en què hi hagué 
negligència per part de la mateixa. Alhora, 
el dillunsdia Besfiltrà a la premsa el resul¬ 
tat de l'autòpsia del cadàver que el jutjat 
número 15 de Barcelona havia rebut. 
L'autòpsia duta a terme per l'Institut 
Anatòmic Forense resol que el jove morí en 
el moment de l'impacte. Tot i que es filtrà a 
la premsa, la família a dia d'avui no ha rebut 
la comunicació per part delsjutjats. 

Contra-lnfos 14/12/ 04 



































La defensa del català a Europa 


Lluites d'Arreu 


El català a Europa a mans d'Institucions Penitenciàries 

Itàlia.- La Generalitat de Catalunya ha participat per primera vegada en una reunió al més 
alt nivell del Consell d'Europa en matèria penitenciària, celebrada a Roma a finals de 
novembre. Catalunya és l'única comunitat amb competències en política penitenciària i va 
presentar, juntament amb el govern espanyol, la proposta que el proper Congrés 
Internacional Penitenciari que es preveu per la primavera del 2006, se celebrés a Barcelona. 
Aquest congrés pretén convocar 600 persones, especialistes, administracions, món 
acadèmic i judicial. Alhora també es va proposar que la propera reunió del Consell de 
Directors de l'Administració Penitenciària es fés a Madrid el mateix 2006. El proper 16 de 
desembre, representants d'ambdues delegacions es reuniran a Estrasburg per tal de cercar el 
suport del Consell d'Europa en l'organització i patrocini dels esdeveniments. 

Contra-lnfos 14/]2/04 


Del 39 al 24 de desembre als jardins de Palau Reial de Diagonal 

Acampada pel 3,5%d'ajut solidari 


Diumenge 39 de desembre a les 31h al Passatge Ferrocarrils 15 

Jornada Curro al nou Cso de Cornellà 

DlVEN DRES 31 DE DESEM BRE A PARTIR DE MITJANIT A HOSPITALET 

Cap d'Any antirepressiu a l'Òpera 

Suport econòmic als represaliats d'Hospitalet i Cornellà 
Nou Compte Corrent: 2300 0039 90 0306229903 

Dissabte 38 de desembre a les 20 h a Rambla Can aletes 

M arxa de Torxes preses polítiques 

Tots el dies de les 17 a les 20h Concentració-Cassolada 

Suport vaga de fam a la Verneda 

Divendres 37 de desembre a les Hh del matí a l'Illa Robadors 

Presentació Oficina Okupació 

El 31 de desembre volen desallotjar el local històric de G ràcia 

Ens volen tancar La Violeta 

Assemblea el 36 de desembre a les 20h al carrer M asoons 6 
Xocolatada i cercavila el 38 de desembre a les 37h al carrer M aspons 6 

12 anys sense Pedro Àlvarez 

Dimecres 35 de desembre a les 33h alsjutjats de RamblaJust Oliveres 
Dimecres 35 de desembre a les 20h a l'avda. Catalunya d'Hospitalet 


Concentració contra 
les ocupacions 
d'Iraq i Palestina 

Ciutat Vella/ Barcelona.- El diumenge dia E 
havia estat l'escollit pels Col·lectius contra 
la guerra reunits a Beirut, capital del Líban, 
com a dia internacional contra l’ocupació 
d'Iraq i Palestina. Seguint aquesta convo¬ 
catòria, la Plataforma Aturem la Guerra 
havia anunciat una concentració a Plaça 
Sant Jaume. Durant la mateixa, en què hi van 
assistir un centenar de persones, es va llegir 
un escrit de la Xarxa d'Enllaç amb Palestina, 
un comunicat de la Plataforma Aturem la 
Guerra i un text enviat des de la ciutat 
assetjada de Faluja. Contra-lnfos 14/12/ 04 


Lluites laborals 


Continua la campanya per 
la dimissió de Xavier Casas 

Ciutat Vella/ Barcelona.- El passat E de 
desembre a punt de migdia, la CGT també 
havia convocat una concentració a la 
mateixa plaça Sant Jaume per exigir la dimis¬ 
sió de Xavier Casas com a president de TM B. 
Una cinquantena de persones es va concen¬ 
trar per continuar denunciant l'acomiada¬ 
ment improcedent, reconegut ara per TM B, 
que va conduirà Pablo Díez al suïcidi. Alhora, 
la Confederació ha anunciat nous actes que 
continuaran amb la campanya de denúncia. 

Contra-lnfos 14/12/ 04 




Invasió d’Irac: 
la massacre continua 


17.539 

CIVILS IRAQUIANS ASSASSINATS DES DEL 20 DE MARÇ 


9.136 

MILITARS DE LA COALICIÓ INVASORA FERITS 


1456 

SOLDATS DE LA COALICIÓ INVASORA MORTS 

(M durant l'última setmana) 


Fora la Llei Antiterrorista 


Presos i preses en lluita 


Greu informe sobre les tortures a l'Estat espanyol 


El casdel'"OrdredeFènix" 

L'Audiència Nacional 
cita a un menor a declarar 
per unes presumptes 
"amenaces terroristes" 
a favor de l'ús del català 

Lloret de Mar/ La Selva.- El jutge Ferran 
Andreu de l'Audiència Nacional ha cridat a 
declarar l'adolescent de 14 anys de Lloret que, 
a finals de setembre, va amenaçar algunes 
empreses perquè etiquetessin en català sota 
l'amenaça de que si no ho feien "bombarde¬ 
jaria amb correus electrònics, saturant així els 
servidors d'aquestes multinacionals". El jove, 
investigat per presumptes "amenaces terror¬ 
istes", ha estat citat a Madrid el proper 15 de 
desembre, on anirà acompanyat per la seva 
família i diputatsd'ERC al congrés espanyol. A 
més, l'ajuntament de Lloret, que des del 
primer moment va fer costat al jove, ha anun¬ 
ciat que realitzarà un informe favorable a 
l'adolescent. Igualment s'ha possat en marxa 
una campanya de recollida de signatures per 
donar suport al jove. Recordar, per qui 
encara no ho sàpiga, el surrealisme dels 
fets: els missatges els signava l'"Exèrcit del 
Fènix','nom extret del darrer llibre de Harry 
Potter escrit per JX.Rowling. La signatura 
del correu electrònic i l'amenaça van posar 
en alerta la Guardia Civil, que va creure que 
hi podia haver una acció terrorista darrere 
els correus. El jutge Ferran, en un intent 
sobrehumà de frenar l'"0 rdre del Fènix” en 
colaboració de les "forces de seguretat" 
signà un ordre i organitzar el muntatge del 
dispositiu policial que va irrompre a punta 
de metralleta al domicili de la família de 
l'acusat, emparats sota la Llei Antiterrorista, 
ho van escorcollar tot i es van endur dos 
ordinadors i una agenda. 

Contra-lnfos 10/12/ 04 


Madrid.- Divendres 3 de desembre Amnistia 
Internacional va fer públic un informe en el 
que denuncia que Testat espanyol permet la 
impunitat de les tortures comeses per les 
forces de seguretat i no concedeix indem¬ 
nitzacions a les víctimes. El document, que 
porta per títol <Acabar amb la doble injustí¬ 
cia», analitza 450 sentències (entre 1980 i 
2004) i d'elles especialment 95 en les que «es 
va provar la comissió de tortures o maltracta¬ 
ments». L'organisme, que no analitza totes les 
denúncies per tortures sinó únicament les que 
van ser acceptades a tràmit pels tribunals, 
també assenyala que els diferents governs de 
Testat sempre han negat la comissió de tor¬ 
tures i la impunitat de que gaudeixen els fun¬ 
cionaris responsables de violacions dels drets 
humans. Una de les conclusions més preocu- 
pants de l'informe és que en els casos en què 
es va demostrar i provar la pràctica de tor¬ 
tures i es van dictar condemnes als respons¬ 
ables aquests van ser finalment absolts per 
prescripció del delicte, perquè no es va iden¬ 
tificar als autors directes o per l'indult judicial 


Col·lectius i convocatòries 


o polític dels condemnats. Segons Al, però, la 
tortura «no és sistemàtica» a Testat espanyol. 
Així i tot considera que la majoria de les la 
denúncies són creïbles» i «freqüents», espe¬ 
cialment en assumptes relatius a la lluita con¬ 
tra el terrorisme i en casos de detenció de 
persones immigrades, en els que considera 
que hi ha una clar «component racista». Al 
recomana mesures urgents en la legislació 
antiterrorista ja que la majoria de casos es van 
cometre durant el període d'incomunicació 
permès per la llei, que actual ment,desprès de 
la darrera reforma realitzada pel PP, contem¬ 
pla fins ]2 dies sense dret a un advocat o a una 
trucada de telèfon. L'informe deixa clar que la 
situació dels drets humans a Testat espanyol 
dista molt de ser òptima i que només una 
clara voluntat política pot acabar amb aque¬ 
stes pràctiques. Conclusió que indirectament 
reconeix l'existència d'un sistema sòlid de tor¬ 
tura a Testat i, per tant, una responsabilitat 
directa dels poders públics en la seva pràctica. 
M és info: webamnesty.org/ library/ eslindex. 

Contra-lnfos W 12/ 04 


Plataforma contra la línia MAT de La Garrotxa 

Besalú/ La Garrotxa.- El matí de dimarts 7 de desembre unes 50 personesde diferentscol·lec- 
tius en defensa del territori s'han aplegat a Besalú per a mostrar una vegada més el rebuig al 
projecte de línia de Molt Alta Tensió (MAT), de 400.000 V, entre els municipis de Bescanó i 
Baixàs i per anunciar la creació d'una plataforma anti-MAT que treballaria plegada amb la que 
ja funciona a la Catalunya nord. Els participants han repartit fulls informatius a la població i 
han penjat una pancarta del pont romànic de la població. Contra-lnfos 7/12/ 04 

12 anys sense en Pedro Àlvarez 

Barcelona.- El proper dia 15, farà 12 anys que en Pedro Àlvarez morí assassinat per part d'un poli¬ 
cia. Al llarg d'aquestes setmanes, s'han realitzat diversos actes que culminaran amb concentra¬ 
cions el dia 15 als jutjats i a TAv. Catalunya de THospitalet. El 22 d'octubre es realitzava l'obra de 
teatre «Persona» l'autor i actor de la qual,Javier Villena, dedicava a la memòria d'en Pedro. El pas¬ 
sat dissabte U es van dur a terme unes jornades contra els abusos de poder a l'Espai Obert. Les 
jornades van denunciar la impunitat del cas, en una xerrada, un passe de vídeo, l'obra de teatre i 
una exposició explicativa que romandrà al mateix Espai Obert. Contra-lnfos 14/ E/ 04 


:^L'oratge de la setmana vinent 


Dimecres Ï5 

Dijous 16 

Divendres 17 

Dissabte 18 

Diumenge 19 

Dilluns 20 

Dimarts 21 



% 

Ambient mig núvol i boirós fins el proper dijous. A partir de divendres començarà a afectar-nos una entrada d’aire més fred 
del nord i nord-est. Baixaran les temperatures i s’aclariran els cels, amb ventades fortes però ambient assoleïat. Sembla ser 
que la tendència per la setmana vinent serà d’ambient plenament hivernal, amb temperatures entre els 3 i els 10 graus. 

































































